OpenLLM-France/wikimedia huggingface dataset:
# Michael Shaara

Michael Shaara (Jersey City, New Jersey, 1928ko ekainaren 23a – Tallahassee, Florida, 1988ko maiatzaren 5a) estatubatuar eleberrigilea izan zen.
Sciarra deituriko italiar etorkin baten semea izan zen. Rutgers Unibertsitatean graduatu zen eta 81. Dibisio Aerogarraituko sarjentu izan zen Koreako Gerraren aurretik. 1950eko hamarkadan, zientzia-fikziozko istorioak aldizkariei saltzen hasi zen, amateur gisa boxeoan eta polizia-ofizial gisa lan egiten zuen bitartean. Estresak eta tabakoak bihotzekoa eman zioten 36 urte zituela, eta berreskuratu ondoren, literatura irakatsi zuen Floridako Estatu Unibertsitatean, fikzioa idazten jarraitzen zuen bitartean.
Pulitzer Saria Fikzioan irabazi zuen 1975ean The Killer Angels eleberri historikoarekin, Gettysburgeko guduari buruzkoa.

## Lanak
### Eleberriak

* The Broken Place (1968)
* The Killer Angels (1974), Pulitzer Saria Fikzioan 1975ean.
* The Noah Conspiracy (1981)
* For Love of the Game (1991)

### Ipuin bildumak

* Soldier Boy (1982)

### Ipuinak

* "Orphans of the Void" (1952)
* "All the Way Back" (1952)
* "Grenville's Planet" (1952)
* "Be Fruitful and Multiply" (1952)
* "Soldier Boy" (1953)
* "The Book" (1953)
* "The Sling and the Stone" (1954)
* "Wainer" (1954)
* "The Holes" (1954)
* "Time Payment" (1954)
* "Beast in the House" (1954)
* "The Vanisher" (1954)
* "Come to My Party" (1956)
* "Man of Distinction" (1956)
* "Conquest Over Time" (1956)
* "2066: Election Day" (1956)
* "Four-Billion Dollar Door" (1956)
* "Death of a Hunter" (1957)
* "The Peeping Tom Patrol" (1958)
* "The Lovely House" (1958)
* "Citizen Jell" (1959)
* "Opening Up Slowly" (1973)
* "Border Incident" (1976)
* "Starface" (1982)
* "The Dark Angel" (1982)

## Kanpo estekak

* Datuak: Q739385
# Michael Stone

Michael Stone (Belfast, 1955eko apirilaren 2a) Ipar Irlandako paramilitar leialista da, 1988an IRAko hiru lagunen hiletan jendetza granada eta pistolarekin erasotzeagatik ezaguna.
Tartans izeneko talde leialistan 13 urte zituelarik sartu zen. Hamasei urterekin armak izateagatik espetxean egona zen. Haren esanetan, 1987an Enniskillen hirian egiten ari zen meza batean IRAk bonba baten bidez 11 lagun hiltzean erabaki zuen mendekua hartzea.
Erresuma Batuko armadak Gibraltarren hildako IRAko 3 kideren hileta-elizkizunetan, Milltown hilerrian, granadak eta pistola eskuetan agertu zen Michael Stone, goi mailako errepublikanoak, tartean Gerry Adams, erail nahian. Hiru pertsona zendu zituen, haietako bat IRAko kidea; eta beste 60 zauritu zituen. Azkenean hilerrira joandako batzuek Stone inguratu zuten, eta poliziak atxilotu ezean, hil arte jipoituko zuketen. Telebistako kamerek erasoa grabatu ahal izanik, gatazkako irudi ankerrenetakoak eman zituten.
Komunikabideek jarritako Rambo gisako irudia arbuiatu zuen Stonek, baina, aldi berean, 1984 eta 1987 bitartean beste hiru katoliko (haren aburuz IRArekin loturikoak) erailtzea aldarrikatu zuen. Sei hilketaren errundutzat jota, 684 urteko espetxe-zigorra ezarri zioten, prisioan gutxienez 30 urte emateko gomendioarekin.
Gartzelan ari zelarik, UFF talde paramilitarraren buru bihurtu zen. Mo Mowlam Ipar Irlandarako ministroak Michael Stone ere bisitatu zuen 1990eko hamarkadaren erdiko bake-negoziazioetan, leialistak hitzarmenaren alde erakarri nahian.
Stonek 2000ko uztailaren 24an presondegia utzi zuen, 1998ko Ostiral Santuko Hitzarmenen jarraibideek zioten bezala. 2006ko azaroaren 24an Stormonteko Parlamentuan armatuta sartzen saiatzeagatik atxilotu zuten berriro.

## Ikus gainera

* Milltown hilerriko erasoa
* Lenny Murphy
* Datuak: Q344648
# Michael Tippett

Sir Michael Kemp Tippett (Londres, 1905eko urtarrilaren 2a - ib., 1998ko urtarrilaren 8a) britainiar musikagilea izan zen.
Londresko Royal College of Music-en egin zituen ikasketak, eta han, Berpizkundeko polifonia eta Beethovenen lana aztertu zituen. Azken musikagile horren lana eredu bihurtu zen Tippettentzat, eta hortik abiatuta egin zituen lehenengo lanak, esate baterako, harizko orkestra bikoitzerako kontzertua (1938-1939). Pedagogiak (Jungen eragina) eta politikak (Trotskiren pentsamenduen eragina) erakarrita, hainbat kargu bete zituen Morley Collegen, 1933tik 1951ra bitartean. Bigarren Mundu Gerran bakezale aurkeztu zuen bere burua (espetxeratu egin zuten kontzientzia-eragozpenagatik). Lirismo bortitza da bere lanen ezaugarri nagusia (A Child of Our Time, oratorioa, bakarlari, abesbatza eta orkestrarako, 1939-1941; harizko laukotea, 1941-1942; lehenengo sinfonia, 1944-1945). 1946tik 1952ra bitartean, bere lehenengo opera egin zuen, The Midsummer Marriage. King Priam (1958-1961) bigarren operan, Tippettek tonalitatea baztertu zuen, eta doinu-unibertso oparo eta indartsu baterantz egin zuen. Joera berri hori nabarmen ikusten da orkestrako kontzertuan (1962-1963) eta The Vision of Saint Augustine oratorioan (1963-1965). Azken partiturek aurreko estilo horien guztien sintesi moduko bat proposatzen dute: The Knot Garden opera (1966-1969), hirugarren sinfonia (1970-1972), The Ice Break (1973-1976) opera, laugarren sinfonia (1976-1977), New Year opera (1988).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q356499
# Michael Smith (kimikaria)

Michael Smith (Blackpool, Ingalaterra, 1932ko apirilaren 26a - Vancouver, Kanada, 2000ko urriaren 4a) kanadar kimikaria izan zen, jatorriz britainiarra.

## Biografia

Familia apal batean sortu zen, baina beka batekin, Arnold School eskola pribatuan sartu zen, eta gerora, ohorezko kimikako egitasmoan sartu zen, Manchesterko Unibertsitatean. 1953an graduatu zen, eta handik hiru urtera eskuratu zuen doktoregoa. 1956an bertan, Vancouverrera aldatu zen, Gobind Khorana zientzialariak erakarrita, eta Khoranaren lan-alorra biologiako molekula garrantzitsua zenez, nahiz eta hura Smithen lan alorra ez izan, horretan trebatu zen haren laborategian; zelularen jarduera genetikoan eragina duten, eta horrenbestez, biologian garrantzi handia duten molekula handien sintesiaren inguruko lanak egiten hasi zen. 1960ko hamarraldiaren hasieran tarte labur batez Estatu Batuetan egon ondoren, Kanadara itzuli zen berriro.
1966an Vancouverko Unibertsitatean hasi zen ikerketak egiten, eta Kanadako hiritartasuna hartu zuen. 1971tik 1972ra, Ingalaterrako Cambridge Unibertsitateko biologia molekularreko laborategian jardun zuen. Garrantzi handiko ikerketak egin zituen han, izan ere, ordura arte zientzialariek uste izan zuten gene baten baitan ezin zela aurrez erabakitako mutaziorik sortu; azido desoxirribonukleikoan mutazioak eragin ditzaketen eragileen bidez, zenbait eragiketa egin zitekeela bazekiten, baina Smithek metodo bat asmatu zuen, geneen bertsio eraldatuak xehetasun eta lastertasun handiz sortzeko aukera ematen zuena, eta metodo hori funtsezkoa izan da, automatizazioari esker, ingeniaritza genetikoan. 1993an, Kimikako Nobel Saria eskuratu zuen lan horiei esker, Kary B. Mullisekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232289
* Multimedia: Michael Smith (chemist) / Q232289
# Michael Spence

Andrew Michael Spence (Montclair, New Jersey, 1943ko azaroaren 7a) estatubatuar ekonomialaria da. Stanford Unibertsitateko irakaslea, lan-merkatuak ikertu ditu.
2001ean Ekonomiako Nobel Saria jaso zuen, Joseph Stiglitz eta George Akerlofrekin batera, informazioaren asimetriaren teoriari egindako ekarpen garrantzitsuarengatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q157245
* Multimedia: Michael Spence / Q157245
# Microphysetica

Microphysetica Crambidae familiako tximeleta genero bat da. Bere espezie tipoa Microphysetica peperita da.

## Espezieak

| Espeziea | Egoera |
| Microphysetica ambialis | daturik gabe |
| Microphysetica hermeasalis | daturik gabe |
| Microphysetica peperita | daturik gabe |
| Microphysetica rufitincta | daturik gabe |

## Kanpo estekak

* Datuak: Q6839902
# Microphidias

Microphidias Agonoxenidae familiako tximeleta genero bat da. Bere espezie tipoa Microphidias bacteriopis da.

## Espezieak

| Espeziea | Irudia | Egoera |
| Microphidias bacteriopis | | daturik gabe |

## Kanpo estekak

* Datuak: Q10329609
# Mike Scott (musikaria)

Mike Scott (Edinburgh, Eskozia, 1958ko abenduaren 14a) eskoziar kantautore, musikari eta abeslari bat da. Nagusiki, The Waterboys rock-folk musika taldearen abeslari, gitarra eta buru izateagatik ezaguna da.
Musika-tresna ezberdin ugari jotzeko gai da.

## Ikus gainera

* The Waterboys

## Kategoria

* Webgune ofiziala (Ingelesez)
* Datuak: Q1849355
* Multimedia: Mike Scott / Q1849355
# Mike Weston

Michael Philip Weston (Durham, 1938ko abuztuaren 21a – 2023ko abenduaren 24a) ingeles errugbilaria izan zen, zabaltzaile eta erdiko postuetan aritzen zena.
Errugbian jokatu zuen Durham City RFC taldean eta kriketean Durham County Cricket Cluben. 29 partida jokatu zituen Ingalaterrako errugbi selekzioarekin 1960 eta 1968 artean, eta entsegu bat eta drop bat egin zituen. Ingalaterrako selekzioko kapitaina izan zen bost aldiz, horietako hiru 1963an Ingalaterratik Australiara egindako biran eta bere azken bi partidetan. 1962an British and Irish Lions taldeak Hegoafrikara eta 1966an Australia eta Zeelanda Berrira egindako biran parte hartu zuen.

## Erreferentziak

* ↑ «Durham-born England rugby captain Mike Weston dies aged 85» The Northern Echo 2024-1-4 (Noiz kontsultatua: 2024-1-9).
* Datuak: Q3313585
# Mike Phiromphon

Mike Phiromphon (thailandieraz: ไมค์ ภิรมย์พร), (Udon Thani, Thailandia, 1966ko uztailaren 8a - ) thailandiar abeslari eta aktorea da.

## Diskografia

* 1995 – „Kan Lang Kor Lao“ (คันหลังก็ลาว)
* 1996 – „Nam Ta Lon Bon Toe Jeen“ (น้ำตาหล่นบนโต๊ะจีน)
* 1998 – „Ya Jai Khon Jon“ (ยาใจคนจน)
* 2000 – „Nuei Mai Khon Dee“ (เหนื่อยไหมคนดี)
* 2007 – „Yang Rak Kan Yoo Rue Plao“ (ยังรักกันอยู่หรือเปล่า)
* 2017 – Klab Kham Sa Lar
* 2018 – „Bon Thanon Sai Khon Dee“ (บนถนนสายคนดี)
* 2019 – „Status Bor Koei Pliean“ (สเตเตัสบ่เคยเปลี่ยน)

## Erreferentziak

* ↑ «ไมค์ ภิรมย์พร» ลุยงานต่อเนื่อง! เปิดตัวเพลงใหม่ „คำเว้าสู่ขวัญ“
* ↑ ‘ไมค์ ภิรมย์พร’ อยากวางไมค์ ลุยเกษตรอินทรีย์เต็มตัว
* ↑ 'ไมค์ ภิรมย์พร'ร้องเพลงซึ้งสุดฮิต'กลับคำสาหล่า'ยอดใกล้ร้อยล้านวิว
* Datuak: Q13027773
* Multimedia: Mike Phiromphon / Q13027773
# Mike Powell

Michael Anthony Mike Powell (Philadelphia, 1963ko azaroak 10), luzera jauzian espezializatutako kirolari ohi estatubatuar bat da.
1991n Tokion ospatutako Atletismoko Munduko Txapelketan, 1968an, Mexikoko Olinpiar Jokoetan Bob Beamonek lortutako 8,90 metroko munduko errekorra gainditu zuen, ia 23 urteren ondoren, 8,95 metroko jauzi batekin, bost zentimetro gehiago.
* Datuak: Q271952
* Multimedia: Mike Powell / Q271952
# Mike Troy

Michael Francis Troy (Indianapolis, Indiana, 1940ko urriaren 3a - Arizona – 2019ko abuztuaren 3a) estatubatuar igerilaria izan zen. Erromako Olinpiar Jokoetan bi urrezko domina irabazi zituen (200 m Tximeleta eta 4x200 m Estilo librean erreleboak).
* Datuak: Q795593
* Multimedia: Mike Troy / Q795593
# Mike Pinder

Michael Thomas Pinder (Erdington, 1941eko abenduaren 27a – Kalifornia, 2024ko apirilaren 24a) ingeles rock musikaria izan zen.
1964an The Moody Blues taldea sortu zuen Ray Thomas, Denny Laine, Clint Warwick eta Graeme Edgerekin batera. Go Now bigarren singlearekin Erresuma Batuko zerrendetan lehen postua lortu zuten 1965eko urtarrilean. Pinder eta Laine izan ziren taldearen abestien egile nagusiak. Gainera, Pinder taldeko abeslaria eta teklatu jotzailea izan zen, eta Mellotrona zuzenean erabili zuen lehen musikarietako bat izan zen.
1974an taldeak jotzeari utzi zion eta Pinder dibortziatu eta Kaliforniara joan zen. 1977an taldearen bilera egin zen; Pinder ez zen batu, nahiz eta batzuetan haiekin kolaboratu.

## Bakarkako diskografia

* The Promise (1976)
* Among the Stars (1994)

## Erreferentziak

* ↑ Mike Pinder, Moody Blues’ Founding Member and Innovative Mellotron Player, Dies. 2024-4-24 (Noiz kontsultatua: 2024-4-25).

## Kanpo estekak

* Datuak: Q1398834
* Multimedia: Mike Pinder / Q1398834
# Mike Sinyard

Mike Sinyard (Ameriketako Estatu Batuak, 1950) Specialized Bicyle Components enpresaren fundatzailea da, AEBetako bizikleta eta beraien osagaien fabrikatzailea.
Mike Sinyarden bizikletengatiko zaletasuna San Joseko unibertsitate publikoan hasi zen, eskolara bizikletan joaten baitzen. 1947an graduatu ostean, 24 urterekin, Europako osagaiak inportatzen hasi zen, ondoren Mendebaldeko kostako denda eta koadro fabrikatzaileak hornitzeko. Honek Specialized Bicycle Components sortzera eraman zuen.
Sinyard Stuntjumper bizikleta (produkzio handitan eginiko lehen bizikleta) sortzeagatik da batipat ezaguna. Stuntjumper bizikleta antzerakoa zen momentu horretan merkatuan zeuden beste mendi bizikletekin, baina 750$ kostatzen zituen, besteen erdia.
# Mike Slemen

Michael Anthony Slemen (Liverpool, 1951ko maiatzaren 11 – 2020ko uztailaren 20a) ingeles errugbilaria izan zen. Ingalaterrako errugbi selekzioan 32 aldiz jolastu zuen eta zortzi entsegu sartu zituen. 1980an Grand Slam irabazi zuen selekzioarekin. 1980an ere Hegoafrikara bira egin zuen British and Irish Lions taldearekin.
# Miharaita

Miharaita sulfuro motako minerala da.

## Ezaugarriak

Miharaita sulfuro mineralaren formula kimikoa hau da: ${\ce {Cu4FePbBiS6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Miharaite: Mineral information, data and localities.» www.mindat.org (Noiz kontsultatua: 12-05-2019).
# Mihi-arrain buruhandi

Mihi-arrain buruhandia (Dicologlossa cuneata) Dicologlossa generoko animalia da. Arrainen barruko Soleidae familian sailkatzen da.

## Banaketa

Espezie hau Egeo itsasoan aurki daiteke.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Dicologlossa cuneata», FishBase webgunean. Bertsioaren data: 2006(e)ko apirila.

## Ikus, gainera

* Dicologlossa
* Soleidae

## Kanpo estekak

* FishBase.org
* Datuak: Q169374
* Multimedia: Dicologlossa cuneata / Q169374
* Espezieak: Dicologlossa cuneata
# Mihi

    Artikulu hau organoari buruzkoa da; musika tresna buruzkoa beste hau da: «Mihi (argipena)».
Mihia edo mingaina aho barruan dagoen organo mugikorra da. Organo honek murtxikatze, irensketa eta hizketarako balio du. Horrez gain, dastamena mihian dauden zentzumen-errezeptoreei esker gertatzen da.

### Etimologia

Aitzineuskaraz: *bini Koldo Mitxelenaren ikerketen arabera.

## Ezaugarriak eta funtzioa

Organo haragitsu eta gihartsua da, luzarana eta higikorra, elikagaiak irenstean, hizketan eta dastamenean funtsezko betekizunak dituena.
Mihiaren eginkizun nagusia elikagaiak murtxikatzen eta irensten laguntzea da, baina goi mailako ornodun batzuek, gizonak bereziki, soinuak ahoskatzeko ere erabiltzen dute mihia. Lehorreko animalien mihiak zapore desberdin askori antzeman diezaieke, gainaldean dituen papilei esker.

## Ikus, gainera

* Mizto
* Ezten

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Koldo Mitxelena (1976). Fonética histórica vasca. Donostia: Gipuzkoako Aldundia.

## Kanpo estekak

* Datuak: Q9614
* Multimedia: Tongues / Q9614
# Mihi (musika)

    Artikulu hau haize instrumentutan erabiltzen den xaflari buruzkoa da; beste esanahietarako, ikus «Mihi (argipena)».
Mihia zenbait haize instrumentutan erabiltzen den xafla mehea da, gutxi-asko elastikoa, bibratzean soinua sortzen duena. Mutur bat finkatua du, eta bestea aire-korrontearen eraginez bibratzen da. Instrumentu batzuek mihi bakarra dute (klarinetea, saxofoia), beste batzuek bikoitza edo pita (oboea, dultzaina...). Lehenengoetan, mihiak ahoko piezaren kontra bibratzen du; besteetan, batak bestearen kontra. Horrelakoak kanaberazkoak izaten dira. Badira mihi libreak dituzten instrumentuak ere (harmoniuma, akordeoia, harmonika...); mihia metalezkoa izaten da horrelakoetan.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q42890140
* Multimedia: Reeds (music) / Q42890140
# Mihi (sukaldaritza)

Mihia edo kata mihia sukaldeko ontzietako hondarrak garbitzeko erabiltzen den silikonazko tresna da.

## Erreferentziak

* ↑ Agirre, Edorta. (2022). Amantala ta mantela. Pamiela, 235 or. ISBN 978 84 9172 259 5..
* ↑ Agirre, Edorta. «Elikadura Hiztegi Entziklopedikoa 141003» calameo.com: 440-441. (Noiz kontsultatua: 2023-04-15).

## Ikus gainera

* Lapiko
# Mihilu

Mihilua (Foeniculum vulgare) Apiaceae familiako landare belarkara da. Hego Europar eta Hego Asiar jatorria du.

## Deskribapena

Bi metro garai izatera hel daiteke. Basoan biltzen da bero gehien egiten duen garaian, orduan baitu lurrin gozoena. Bere hostoak luzeak eta finak dira, eta loreak aldiz, zurtoin motzeko loretxo horien sortatan agertzen dira.

## Sukaldean

Anis zaporeko erraboila barazki gisa kontsumitu ohi da, bai entsaladetan gordinik, xafla kurruskarietan moztuta eta olioarekin, ozpinarekin eta piperbeltz eho apur batekin prestatua, edo bai beroan, erreta edo egosita zerbitzatuta.
Hosto lehorrak ongarri gisa erabiltzen dira, menda-anis zaporea emateko.

## Ikus, gainera

* Itsas mihilu
* Ezamihilu

## Kanpo estekak

* Datuak: Q43511
* Multimedia: Foeniculum vulgare / Q43511
* Espezieak: Foeniculum vulgare
# Miheșu de Câmpie

Miheșu de Câmpie Errumaniako udalerri bat da, Mureș konderrian. 2.140 biztanle ditu, 54 kilometro koadroko azaleran banatuta.

## Herriak

Udalerrian honako herriak daude:
Miheșu de Câmpie $^{(en)}$ Bujor $^{(en)}$ Cirhagău $^{(en)}$ Groapa Rădăii $^{(en)}$ Mogoaia $^{(en)}$ Răzoare $^{(en)}$ Șăulița $^{(en)}$ Ștefanca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5057481
# Mihi (argipena)

Mihia, goi mailako ornodunen ahoko organo haragitsu, gihartsu eta higikorra da.
Mihi ere izan daiteke:
* Mihi (musika), haize instrumentu batzuetan, hotsa sortzen duen xafla txikia.
* Mihi (kanpaia), kanpaien barnean dilindan dagoen atala.
* mihi arrain, itsas arrain zapala eta luzarana.
* Mihi (Nepal), ipar-mendebaldeko herria;
* Mihi (sukaldaritza), sukaldeko ontzietako hondarrak garbitzeko erabiltzen den silikonazko tresna.
# Mikel Arregi (argipena)

Mikel Arregi zenbait pertsona ezagunen izena da:
* Mikel Arregi Goenaga (Areso, 1948-), idazlea;
* Mikel Arregi Marin (Lakuntza, 1947-Etxarri Aranatz, 1979), politikaria;
* Mikel Arregi Perez, euskaltzale eta soziolinguista
* Mikel Arregi Urrutia (Zestoa, 1969) politikaria.
# Mikel Arrizabalaga

Mikel Arrizabalaga honako pertsonak izan daitezke:
* Mikel Arrizabalaga Aizpurua idazle, editorea eta mendizalea;
* Mikel Arrizabalaga Arrizabalaga futbolista mutrikuarra;
# Mikel Arrizabalaga Arrizabalaga

Mikel Arrizabalaga Arrizabalaga (Mutriku, Gipuzkoa, 1988ko urriaren 24a) Euskal Herriko futbolaria da. Ezker Lateral postuan jokatzen du.

## Estatistikak

2015eko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Beasain | 3. | 2007/08 | 13 | 1 | - | - | - | - | - | - | - | - | 13 | 1 |
| Beasain | Denera | Denera | 13 | 1 | - | - | - | - | - | - | - | - | 13 | 1 |
| Elgoibar | 3. | 2008/09 | 34 | 0 | - | - | - | - | - | - | - | - | 34 | 0 |
| Elgoibar | 3. | 2009/10 | 31 | 1 | - | - | - | - | - | - | - | - | 31 | 1 |
| Elgoibar | Denera | Denera | 65 | 1 | - | - | - | - | - | - | - | - | 65 | 1 |
| Laudio | 3. | 2010/11 | 21 | 3 | - | - | - | - | - | - | - | - | 21 | 3 |
| Laudio | Denera | Denera | 21 | 3 | - | - | - | - | - | - | - | - | 21 | 3 |
| Sestao River | 2.B | 2011/12 | 25 | 1 | - | - | - | - | - | - | - | - | 25 | 1 |
| Sestao River | 2.B | 2012/13 | 29 | 0 | - | - | - | - | - | - | - | - | 29 | 0 |
| Sestao River | Denera | Denera | 54 | 1 | - | - | - | - | - | - | - | - | 54 | 1 |
| Elgoibar | 3. | 2013/14 | 31 | 0 | - | - | - | - | - | - | - | - | 31 | 0 |
| Elgoibar | Denera | Denera | 31 | 0 | - | - | - | - | - | - | - | - | 31 | 0 |
| Gernika | 3. | 2014/15 | 28 | 1 | - | - | - | - | - | - | - | - | 28 | 1 |
| Gernika | Denera | Denera | 28 | 1 | - | - | - | - | - | - | - | - | 28 | 1 |
| Zalla | 3. | 2015/16 | 13 | 1 | - | - | - | - | - | - | - | - | 13 | 1 |
| Zalla | Denera | Denera | 13 | 1 | - | - | - | - | - | - | - | - | 13 | 1 |
| Leioa | 2.B | 2015/16 | 6 | 0 | - | - | - | - | - | - | - | - | 6 | 0 |
| Leioa | Denera | Denera | 6 | 0 | - | - | - | - | - | - | - | - | 6 | 0 |
| Mutriku | DH | 2016/17 | - | - | - | - | - | - | - | - | - | - | - | - |
| Mutriku | DH | 2017/18 | - | - | - | - | - | - | - | - | - | - | - | - |
| Mutriku | DH | 2018/19 | - | - | - | - | - | - | - | - | - | - | - | - |
| Mutriku | Denera | Denera | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 231 | 8 | - | - | - | - | - | - | - | - | 231 | 8 |

## Kanpo estekak

* Datuak: Q23907878
# Mikel Arregi

Mikel Arregi Goenaga (Areso, Nafarroa, 1948ko martxoaren 17a - ) euskal idazlea da. Umetan donostiartua, bertako EUTG fakultatean Filosofia eta Letrak ikasi zituen. Ondoren, batxilergoko irakasle-lanetan aritu zen.
1975ean, Hego haizearen konpasean poesia-liburua argitaratu zuen Kriseilurekin. 1979an, Abenduak 20 ekintza liburua Hordagorekin. Geroago Hego... liburuak harrera ona izan zuen arren, ez du beste poemarik argitaratu.
Juan Mari Lekuona poetak Hego haizearen konpasean liburuaren hitzaurrean zioenez, Arregiren poesia batez ere Gabriel Arestirenaren eraginpean dago; hala ere, Ibon Sarasola eta Xabier Azurmendiren estiloak ere hartu ditu. Lekuonaren iritziz, Arregik bertsolarien eta "herritarren burutapenak" darabiltza, mendiko eta kaleko irudiak batera. Lekuonak "existentzialista" gisa kalifikatu zuen.

## Lanak
### Nobela

* Abenduak 20 ekintza (1979, Hordago).

### Poesia

* Hego haizearen konpasean (1975, Kriseilu).
* Abenduak 20 ekintza (Hordago, 1979).
* Hego...

### Kantu-hitzak

Orokorrean, hainbat musikarirekin idatzi ditu. Badok.eus atarian 36 diskotan 23 kantu hauek azaltzen dira:
* Enbor:: Ene olatu odolduak eta Ondoan ez dut inor.
* Fermin Muguruza: Lau haizetara.
* Jabier Muguruza: Ilun ikarak.
* Gorka Knörr: Itsasoari begira (bi diskotan).
* Gure Bidea: Kirieleison luzea.
* Igelaren Banda: Ilun ikarak.
* Imanol: Galdera hotzen erantzun-eza (Musika: Karlos Gimenez) Imanolen Mea kulparik ez albumean (Elkar, 1986), Haur kanta II-III (Muga beroetan albumean Elkar. 1989), Hil zinetenei, Hil zinetenei (zuzenean), Ilun-ikarak (Musika: Karlos Gimenez, Mea kulparik ez albumean (Elkar, 1986), Lau haizetara, Koplak, Maitasun beroen mugan, Maitasunaren sutegia, Poeta kaxkarra, Sehaska kanta (Musika: Karlos Gimenez) Imanolen Mea kulparik ez albumean (Elkar, 1986), Sehaska kanta IV, Tu gitana (Cancioneiro de Vila Viçosa) (Hitzak: Jose "Zeca" Afonso, Mikel Arregik euskaratuak-Musika: Jose "Zeca" Afonso) imanolen Muga beroetan albumean argitaratua (Elkar. 1989)., Udazken I, Udazken II Hitzak: Mikel Arregi-Musika: Imanol) Imanolen Mea kulparik ez albumean (Elkar, 1986), Zuek hil zineten, Zure askatasunagatik

## Erreferentziak

* 1 2 Ibargutxi Otermin, Felix. «Arregi, Mikel - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-12-29).
* ↑ Arregi, Mikel. «Badok» Badok (Noiz kontsultatua: 2022-12-29).
* 1 2 3 4 «Mea kulparik ez» www.badok.eus (Noiz kontsultatua: 2022-12-29).
* 1 2 «Muga beroetan» www.badok.eus (Noiz kontsultatua: 2022-12-29).

## Ikus, gainera

* Lau haizetara
* Haur kanta II-III

## Kanpo estekak

* Mikel Arregi literaturaren zubitegian
* Mikel Arregi. Kantu-hitzen egilea. Badok.eus euskal musikaren ataria (36 disko)
* Datuak: Q12263603